સરતાજ અઝીઝે જણાવ્યું છે કે ભારતને કારણે હિંદ મહાસાગરમાં અસ્થિરતા ઊભી થવાનો અને ત્યાંની શાંતિનો ભંગ થવાનો ખતરો ઊભો થયો છે. પાકિસ્તાની અખબાર ધ ડોનના અહેવાલ અનુસાર સરતાજ અઝીઝે કરાચી ખાતે યોજાયેલી ઇન્ટરનેશનલ મેરિટાઇમ કોન્ફરન્સમાં આ વાત કરી હતી. સરતાજ અઝીઝે જણાવ્યું હતું કે હિંદ મહાસાગરનું લશ્કરીકરણ, ખતરનાક શસ્ત્રોનો ખડકલો, મિસાઇલ ક્ષમતામાં વધારો અને વિદેશી સેનાની હાજરી હિંદ મહાસાગર વિસ્તારમાં શાંતિ માટે મોટા ખતરારૂપ છે.